laion/Wikipedia-Exotic huggingface dataset:
Boulevard of Broken Dreams (שיר של אל דבין)

"Boulevard of Broken Dreams" (בעברית: "שדות החלומות השבורים") הוא שיר שנכתב על ידי אל דובין, לצד לחן משל הארי וורן. ב-31 באוקטובר 1933 הוציא דין ג'ניס יחד עם תזמורת האל קאמפ לאור את גרסתו המוקלטת הראשונה של השיר. בשנת 1934 ביצעה הזמרת קונסטנס בנט את "Boulevard of Broken" בסרט "Moulin Rouge". "Boulevard of Broken" היה לשיר המוביל במחזמר הנושא שם זהה. המחזמר התיעודי מציג את חייו של כותב השיר. בינג קרוסבי ביצע את הרון עם ג'ימי גרייר ותזמורתו ב-16 באפריל 1934 בתוכנית הרדיו "Bing Crosby Entertains"‏. נט קינג קול וג'ק קוסטאנזו בבונגו הקליטו גרסת כיסוי לשיר, שיצאה לאור ב-26 ביולי 1949. בשנת 1952 הוציא הזמר האמריקאי טוני בנט גרסת כיסוי לשיר, שנכללה כרצועה הראשונה באלבום הבכורה שלו Because of You. הזמר ארט טייטום הפיק גרסה אינסטרומנטלית לשיר. מריאן פיית'פול הקליטה את השיר, שנכלל באלבומה Strange Weather. בשנת 2011 ביצעה איימי ויינהאוס את השיר במהלך מופע בברזיל. חיים חפר הוציא את השיר "הפרוטה והירח" ב-1948, ומנגינתו דומה לזו "Boulevard of Broken Dreams".‏ מידע על היצירה "Boulevard of Broken Dreams" באתר מיוזיק בריינז Mangravite, Ronald (27 בפברואר 2003). "The Avenue He's Takin' You To". {{cite web}}: (עזרה) Van der Kolff, Frans.Bing Crosby: A Sonography bingmagazine.co.uk Nat King Cole, Just Call Him King, le Chant du Monde, 2013 King Cole Trio, Transcriptions, Blue Note, 2005 Bennett, Tony (1998). The Good Life: the autobiography of Tony Bennett. NYC: Simon & Schuster. pp. 102, 265. ISBN 978-1-4165-7366-1. "הפרוטה והירח". Zemereshet. נבדק ב-17 ביוני 2020. {{cite web}}: (עזרה)
מייקל ברג'ס

מייקל קליפטון ברג'ס (באנגלית: Michael Clifton Burgess; נולד ב-23 בדצמבר 1950) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה־26 של מדינת טקסס, מאז 2003. הוא חבר המפלגה הרפובליקנית, ומחוזו כולל את פרווריה הצפוניים של דאלאס ואת פורט וורת'. ברג'ס הוא רופא במקצועו, עם התמחות במיילדות וגינקולוגיה. מייקל ברג'ס נולד ברוצ'סטר שבמינסוטה, בנם של נורמה (לבית קרוהרסט) והארי מרדית' ברג'ס. משפחת אביו היגרה לארצות הברית מנובה סקוטיה שבקנדה. ברג'ס השלים את לימודיו הגבוהים באוניברסיטת צפון טקסס בשנת 1972, וב-1977 היה לבוגר בית הספר לרפואה של אוניברסיטת טקסס ביוסטון. הוא סיים התמחות רפואית במיילדות וגינקולוגיה בבית החולים פארקלנד ממוריאל בדאלאס. ברג'ס משתייך אל זרם האנגליקניזם. ברג'ס, שמעולם לא מילא תפקיד ציבורי טרם היבחרו לקונגרס ואף הצביע במערכות הבחירות המקדימות של המפלגה הדמוקרטית בשנים 1990, 1992 ו-1994, נכנס לבחירות המקדימות של המפלגה הרפובליקנית ב-2002 בשאיפה להחליף את מנהיג הרוב בבית הנבחרים, דיק ארמי. יריבו היה בנו של ארמי, סקוט. המחוז, שכלל כמעט את כל מחוז דנטון, היה מעוז רפובליקני מובהק – לפיכך חזו הפרשנים הפוליטיים כי המנצח בפריימריז לא רק שייבחר לקונגרס ביום הבחירות הכלליות, אלא יובטח לו לפחות עשור בבית הנבחרים האמריקאי. באמצעות הסיסמה "אבא שלי אינו דיק ארמי", זכה ברג'ס בתמיכת ועדת הפעולה הפוליטית הרפואית וארגונים כמו "איגוד סיטונאי הבירה הלאומי". ברג'ס זכתה במקום השני בפריימריז, עם 23% מהקולות לעומת 45% שגרף סקוט ארמי. משום שאף אחד מהמועמדים לא זכה במרב קולות הבוחרים, על השניים נכפה סיבוב שני מכריע. לפני הסיבוב השני פרסם העיתון "The Dallas Morning News" סדרת כתבות הטוענות כי ארמי ניצל את השפעתו כשופט במטרה להבטיח מכרזים ומשרות ציבוריות עבור מקורביו. הפרסומים פגעו במסע הבחירות של ארמי, שהפסיד בסיבוב השני אחרי שברג'ס גרף 55% מקולות הבוחרים. בבחירות הכלליות ברג'ס הוסיף לנצח עם 75% מהקולות. ב-3 בינואר 2003 ברג'ס הושבע לתפקידו בבית הנבחרים של ארצות הברית. כמי שמשתייך לתנועת מסיבת התה, ברג'ס נחשב לחבר שמרני בבית הנבחרים. עד 2011 היה לו דירוג חיים בן 93.59% מהאיגוד השמרני האמריקאי. ברג'ס תמך בפתיחת הליך הדחה נגד נשיא ארצות הברית ברק אובמה, הצביע נגד חוק הגנת החולה וטיפול בר השגה, ותמך בחקיקה האוסרת על ביצוע הפלה מלאכותית אחרי השבוע ה-22 להיריון. במרץ 2019 היה ברג'ס הרפובליקני היחיד שתמך בהורדת גיל ההצבעה ל-16 שנים. ב-13 בנובמבר 2023 הכריז ברג'ס כי אין בכוונתו להתמודד לתקופת כהונה נוספת בבחירות 2024. כהונתו עתידה להיחתם בראשית ינואר 2025. מדיה וקבצים בנושא מייקל ברג'ס בוויקישיתוף אתר האינטרנט הרשמי של מייקל ברג'ס בבית הנבחרים האמריקאי (באנגלית) מייקל ברג'ס, ברשת החברתית פייסבוק מייקל ברג'ס, ברשת החברתית אקס (טוויטר) מייקל ברג'ס, ברשת החברתית אינסטגרם מייקל ברג'ס, סרטונים בערוץ היוטיוב אתר האינטרנט האישי של ברג'ס (באנגלית) מייקל ברג'ס, באתר המדריך הביוגרפי של הקונגרס של ארצות הברית (באנגלית) Michalski, Dan (2002-11-01). "The Rise and Fall of Scott Armey". D Magazine. Archived from the original on 2012-09-25. Retrieved 2011-09-13. Peters, Jeremy W. (June 18, 2013). "In Partisan Vote, House Approves Ban on Abortions After 22 Weeks". The New York Times. זאק בורדיק, GOP rep who supports lowering voting age: 'It's on us' if 16-year-olds vote Democratic, באתר The Hill‏, 27 במרץ 2019 (באנגלית) דייוויד ג'ורדן, Burgess announces House retirement after 11 terms, באתר Roll Call‏, 13 בנובמבר 2023 (באנגלית)
שמורת ים גדור

שמורת ים גדור היא שמורת טבע ימית שהוכרזה ב-19 באוקטובר 2004, ושטחה הוא כ-834 דונם. כמו כן, רצועת החוף "חוף גדור" הגובלת בשמורה נכללת בתחום שמורת גדור. החוף החולי משמש את צבות הים העולות אליו כדי להטיל את ביציהן, והאבקועים המגיחים מהקנים מבלים את השעות הראשונות בחייהם בתחומי השמורה הימית. שמורת ים גדור, באתר רשות הטבע והגנים
שמורת ים שקמה

שמורת ים שקמה היא שמורת טבע ימית, המהווה את השמורה הימית הדרומית ביותר בישראל לחופי הים התיכון. השמורה משתרעת לאורך של כ-3.75 ק"מ של חוף מתחנת הכוח רוטנברג בצפונה ועד גבול ישראל-רצועת עזה בדרומה, ולמרחק של כ-370 מטר מערבה מקו החוף אל תוך הים. השמורה הוכרזה ב-19 בספטמבר 2005, ושטחה הוא כ-1,028 דונם. מטרת השמורה היא בין היתר להגן על אוכלוסיות צב הים החום וצב הים הירוק, הן בתקופת הטלת הביצים בקנים על החוף והן בתקופת הגחתם של האבקועים והגעתם אל המים. שמורת ים שקמה באתר רשות הטבע והגנים שמורת ים שקמה, באתר טבע ונופים בישראל שמורת ים שקמה, באתר מרחב שקמה
יוסי לוין

יוסי לוין (1 באוקטובר 1935 – 19 בינואר 2024) היה ממובילי ענף הדאייה בישראל. פעיל מרכזי בהקמה מחדש של ענף הדאייה בקלוב התעופה לישראל ב-1957 ובהכשרת מנחת מגידו לדאייה ב-1961. מראשוני הגלישה אווירית בישראל, אלוף ישראל (1986) בגלישה אווירית שארגנה האגודה הישראלית לגלישה אווירית. לוין נולד וגדל ברמת גן, בנם של רחל ומשה לוין ונכד לרב מנחם יצחק (אלתר) לוין שהיה המוכתר של רמת גן. בהיותו בן 15 נפטרה אימו ממחלת הסרטן. מאז, התמסר יוסי לפעילות דאייה בגדנ"ע אוויר. בשירותו הצבאי היה אחראי להבאת מטוסי המיראז' הראשונים לחיל האויר. ביום הראשון של מלחמת ששת הימים, הוא נשלח לחלץ את מטוסו של הרצל בודינגר מאילת להמשך טיסות. ענף הדאייה של קלוב התעופה לישראל נסגר ב-1954 בעקבות תאונה. בשנת 1957, אסף לוין, בעקבות פנייה של מנחם בר, וועד שכלל את משה מנחמי, הרצל שריר ופרידל לוין. הוועד יזם קורס דאייה בבסיס רמת דוד בשבתות, על ידי שימוש בשני דאונים שהושאלו מגדנ"ע אוויר. הוועד דאג לשיפוץ הדאונים שהגיעו מגדנ"ע אוויר והכשרתם לטיסה. ב-1960 פנה הוועד לחברות מסחריות (ביניהן חברת פז) למימון רכישת דאונים מתקדמים, ובמאי אותה שנה יצא במשלחת לאליפות העולם בדאייה. ב-1961 בעקבות בקשת מפקד בסיס רמת דוד, ביחד עם משה מנחמי הכשירו הדואים האדוקים את המסלולים שהותיר הצבא הבריטי, הקימו סככה, העבירו את הדאונים ואף פעלו לרכישת 3 מטוסים מסוג סטירמן ומטוס פוני אחד. בשנת 1975 הנחה לוין שני צעירים, הראשונים שהביאו גלשנים מחו"ל, ביסודות הדאייה. הוא חבר ליורם מוהליבר לקפיצות הראשונות בחוף תל ברוך ואחר כך הדגים את הקפיצות המיוחדות וחשף את הדואים הראשונים לדאיית מרחק. בעקבות כך הקים יורם מוהליבר (נהרג ב-1986) בית ספר ראשון לגלישה אווירית. ונוסדה האגודה הישראלית לגלישה אווירית. ב-1986 זכה לוין במקום ראשון באליפות הארץ בגלישה אווירית. ב-2009 הקים בנו, ירון, את בית הספר לגלישה אווירית Levin - Hang Gliding. לוין התחתן עם לאה לוין שנהרגה ב-2004 בפיגוע בשוק הכרמל. לזוג נולדו ארבעה ילדים. יוסי לוין, ההיסטוריה של הדאיה בישראל לאחר מלחמת העצמאות, באתר מרקיע שחקים, ‏12 בנובמבר 2021 יעקב אגסי מספר על לוין, סרטון באתר יוטיוב הרצל שרייר מספר על לוין, סרטון באתר יוטיוב אליעזר (צ'יטה) כהן, צבי לביא, השמים אינם הגבול - סיפורו של חיל האוויר הישראלי, עמוד 291, הוצאה לאור ספרית מעריב, 1990 משלחת ישראל לאליפות העולם בדאיה יוצאת היום לגרמניה, למרחב, 23 במאי 1960
רכס לואיס (הרי הרוקי)

רכס לואיס (באנגלית: Lewis Range) הוא רכס הרים המהווה חלק מהרי הרוקי בצפון מדינת מונטנה שבארצות הברית, ובקצה הדרומי של פרובינציית אלברטה שבקנדה. הרכס ממוקם בשטח הפארק הלאומי אגמי ווטרטון שבאלברטה, וכן בשטח הפארק הלאומי גליישר שבמדינת מונטנה, וכן בשטח מתחם אזורי הפרא בוב מרשל, שבשטח היער הלאומי פלטהד והיער הלאומי לואיס וקלארק שניהם במדינת מונטנה. גובה הפסגה הגבוהה ביותר ברכס (בהר קליבלנד) - 3,190 מטרים מעל פני הים (פסגה זו היא הגבוהה בהרי הפארק הלאומי גליישר). חלק ניכר מההרים הצפוניים של הרכס מהווים חלק מקו פרשת המים של אמריקה. שטחו של הרכס 9,961 קילומטרים רבועים; מהם 27% בשטח פרובינציית אלברטה ו-73% בשטח מדינת מונטנה. אורכו של הרכס 127 קילומטרים (בכיוון צפון - דרום). רוחבו של הרכס 130 קילומטרים (בכיוון מזרח - מערב). בשטח הרכס 496 הרים, ו-450 קרחונים. פסגות גובהות נוספות ברכס, המהוות אף הן חלק מקו פרשת המים, כוללות את: הר סטימסון (שגובהו 3,091 מטרים מעל פני הים), הר ג'קסון (שגובהו 3,064 מטרים מעל פני הים), הר סייה (שגובהו 3,052 מטרים מעל פני הים), הר ההולכים-אל-השמש (שגובהו 2,939 מטרים מעל פני הים), והר מריט (שגובהו 3,047 מטרים מעל פני הים). בשטח מתחם אזורי הפרא בוב מרשל, מצוי מצוק "החומה הסינית הגדולה" - מצוק המתנשא לגובה של 304 מטרים מעל סביבתו, ואורכו 64 קילומטרים; מצוק זה חוצה את הפארק הלאומי גליישר ממזרח למערב. את המצוק חוצים שני מעברי הרים - מעבר מריאס, ומעבר לוגן. בשטח הרכס מצויה פסגת טריפל דיווייד (Triple Divide Peak) - הנקודה שבה נפגשים שניים מקווי פרשות המים הראשיים של אמריקה הצפונית, קו פרשת המים של אמריקה וקו פרשת המים הלאורנטינית. הנחלים המתחילים מנקודה זו מגיעים לאוקיינוס השקט, או לאוקיינוס האטלנטי דרך מפרץ מקסיקו, או לאוקיינוס הקרח הצפוני דרך מפרץ הדסון. גאולוגים, מטאורולוגים, אוקיינוגרפים וגאוגרפים רבים מתייחסים לנקודה זו כפסגת ההידרולוגיה של אמריקה הצפונית. זה אינו המקום היחיד על פני כדור הארץ שבו נפגשים שני קווי פרשות מים של אוקיינוסים, כלומר שהנחלים מאזור נקודתי אחד זורמים לשלושה אוקיינוסים שונים. מעמד זה של פסגת טריפל דיווייד הוא הסיבה העיקרית מאחורי הכתרת פארק השלום הבינלאומי ווטרטון-גליישר כ"נזר היבשת" ("Crown of the Continent") של אמריקה הצפונית. מדיה וקבצים בנושא רכס לואיס בוויקישיתוף רכס לואיס, באתר אנציקלופדיה בריטניקה (באנגלית) רכס לואיס באתר (תצלומי הרכס, מידע גאוגרפי ומידע גאולוגי) רכס לואיס באתר peakbagger מידע גאוגרפי באתר peakvisor מידע גאוגרפי באתר peakbagger לפי מקור אחר שטחו של הרכס 26.9 קילומטרים רבועים Crown of the Continent
זואוגאוגרפיה

זואוגאוגרפיה (Zoogeography) היא ענף בביוגאוגרפיה העוסק בתפוצה הגאוגרפית של מיני בעלי חיים ותכונותיהם. במילים אחרות, זואוגאוגרפיה היא חקר מגוון ביולוגי ביחס לזמן ולמרחב. זואוגאוגרפיה היא חקר התבניות בהתפלגות בעלי חיים בעבר, הווה ועתיד, ותהליכים המכוונים את ההתפלגויות האלה, זואוגאוגרפיה משלבת מידע על אקולוגיה היסטורית וכיום, גנטיקה, ופיזיולוגיה של אורגניזמים וההשפעה שיש ללחצים סביבתיים (כולל תנועת היבשות, שינוי אקלים) על ויסות התפלגות גאוגרפית של חיות. מדענים משתמשים שיטות תאוריות ואנליטיות בבדיקת היפותזות בזואוגאוגרפיה, המדגימות את ההיבטים השימושים של זואוגאוגרפיה (תכנון מקלטים לבע"ח) הגישה הסטטית היא גישה תיאורית שבה מתארים את התפוצה של הזוחלים או של הקבוצה באופן כללי בלי הבנה מה הסיבה. הגישה הדינמית היא גישה המסתכלת על התפוצה של הקבוצה או של המין במבט זמני. בוחנים את המצב בנקודת זמן מסוימת ויכול להיות שהתפוצה תשתנה בעתיד או הייתה שונה בעבר. ניתן להסתכל בשני כיוונים: אקולוגי כאשר שואלים למה רואים מין מסוים בבית גידול אחד ולא בשני לדוגמה מדוע רואים שנונית חולות במישור ימין ולא במצוקי עין-גדי. ההסבר יהיה מכיוון אקולוגי משום שהתנאים באזור זה נוחים ומתאימים לה יותר. או אבולוציוני כאשר שואלים על התפוצה במהלך האבולוציה, לדוגמה מהי תפוצת השנונית במהלך האבולוציה ולראות שהן הגיעו לנקודה זו כי מין קרוב אליהם, או שממנו התפתחו היה קרוב לאזור. בשנת 1870, כאשר אלפרד ראסל וולאס הגה את קו וולאס, ניתן חשיבות לראשונה לאזור הים התיכון שעד אז נחשב לאזור מעבר בלבד. ישראל מחולקת לשלושה אזורים: האזור הים-תיכוני המאופיין באזורי חורש ים תיכוני ובתה עם כמות משקעים שעולה מ-250 מ"מ בשנה. האזור האירנו-טורני, אזור צר יחסית בישראל, שמאופיין בכמות משקעים לא יציבה לעיתים אך הקטנה מ-250 מ"מ בשנה. האחרון זהו האזור הסהרו-ערבי עם כמות משקעים שנמוכה מ-150 מ"מ בשנה. בנוסף ישנה חדירה של האזור הסודאני, קטנה יחסית, בעיקר לאזור הבקע הסורי-אפריקני. ייצוג של אזורים אלו מקנה הטרוגניות גדולה בישראל. זואוגאוגרפיה, באתר אנציקלופדיה בריטניקה (באנגלית) זואוגאוגרפיה, דף שער בספרייה הלאומית ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
I Wanna Be Loved

"I Wanna Be Loved" (בעברית: "אני רוצה להיות נאהב") הוא סטנדרט ג'אז שנכתב על ידי אדוארד היימן, לצד לחן משל ג'וני גרין ובילי רוז. השיר יצא לאור בשנת 1933. בשנת 1950 הקליטו האחיות אנדרוז גרסת כיסוי לשיר. גרסה זו הגיעה למקום הראשון בבילבורד הוט 100 האמריקני. בשנת 1952 הקליט הזמר האמריקאי טוני בנט את השיר, שנכלל כרצועה השנייה של אלבום הבכורה שלו, Because of You. בשנת 1962, "I Wanna Be Loved" נכלל באלבומם המשתוף של דיינה וושינגטון וקווינסי ג'ונס, Tears and Laughter. גרסת כיסוי לשיר נכללה באלבום You're My Thrill של אליין דיים. מידע על היצירה "I Wanna Be Loved" באתר מיוזיק בריינז Joel Whitburn's Top Pop Singles 1955-1990 - ISBN 0-89820-089-X
הרמיניו מסנטוניו

הרמיניו מסנטוניו (בספרדית: Herminio Masantonio;‏ 5 באוגוסט 1910 – 11 בספטמבר 1956) היה כדורגלן ארגנטינאי, ששיחק בעמדת החלוץ. מסנטוניו החל את הקריירה הרשמית שלו בשנת 1931 בראשית עידן הכדורגל המקצועני הארגנטינאי. משם הפך לאחד הכובשים הטובים ביותר בהיסטוריה של הליגה הארגנטינאית. מסנטוניו כבש 256 שערים ב-358 הופעות בכדורגל הארגנטינאי, ועד היום ממוקם במקום השלישי במלכות השערים בהיסטוריה של הליגה. במשך רוב הקריירה שיחק בהוראקן עד שנת 1943, אז הצטרף למועדון האורוגוואי אתלטיקו דפנסור (דפנסור ספורטינג עד 1989). תוך זמן קצר חזר מסנטוניו לארגנטינה לשחק עבור באנפילד ב-1944 לפני שפרש מכדורגל בעונתו האחרונה בהוראקן. מסנטוניו כבש 254 שערים בהוראקן מה שהופך אותו לכובש הבכיר שלה בהיסטוריה. הוא היה השראה לטנגו ארגנטינאי בשם "אל מורטרו דל גלוביטו",[דרוש מקור] שנכתב בידי מיגל פדולה (מוזיקה) ופרנסיסקו גרסיה חימנס (מילים). הדבר הוקלט ב-9 במאי 1933 על ידי אורקואסטה טיפיסה ויקטור, בהשתתפות אלברטו גומז ששר. מסנטוניו ייצג את נבחרת ארגנטינה בתחרויות קופה אמריקה 1935 ו-1942. בשניהם סיים כמלך השערים וארגנטינה סיימה במקום השני; 11 שעריו בקופה אמריקה הציבו אותו במקום ה-13 בטבלת הכובשים של התחרות בהיסטוריה. בנוסף לכך, היה שותף לניצחון הגדול ביותר של ארגנטינה בהיסטוריה, 0–12 על אקוודור במסגרת קופה אמריקה 1942, משחק בו כבש רביעייה. מסנטוניו בסך הכל כבש במדיה 21 שערים ב-19 הופעות, והוא ממוקם במקום ה-11 במלכות השערים שלה בהיסטוריה. הוראקן קופה בסאר ורלה: 1933 נבחרת ארגנטינה קופה ליפטון: 1937 אישיים מלך השערים בקופה אמריקה: 1935, 1942 מדיה וקבצים בנושא הרמיניו מסנטוניו בוויקישיתוף הרמיניו מסנטוניו, באתר Transfermarkt הרמיניו מסנטוניו, באתר National Football Teams הרמיניו מסנטוניו, באתר FootballDatabase.eu
שמורת בריכת פסוטה

שמורת בריכת פסוטה היא שמורת טבע הנמצאת בכניסה ליישוב הנוצרי פסוטה שבגליל העליון, ובה שלולית החורף, בריכת פסוטה, הנקראת בפי תושבי האזור 'טטרמה'. גודל הבריכה הוא 3.47 דונם וכשב-2006 הוכרזה הבריכה כשמורת טבע, היא נהפכה לשמורת הטבע הקטנה ביותר בישראל. הבריכה נמצאת בין המושב אבירים לכפר פסוטה ונמצאת במטעי הכפר. הבריכה משמשת אתר רבייה לשלושה מיני דו-חיים - צפרדע הנחלים, אילנית מצויה וסלמנדרה כתומה. שמורת בריכת פסוטה באתר טבע ונופים בישראל קהילת פסוטה, באתר www.parks.org.il שמורת בריכת פסוטה – iNature, באתר inature.info ברכה פסוטה - עמוד ענן, באתר amudanan.co.il
המכשפה הטובה

המכשפה הטובה (באנגלית:Good Witch) היא סדרת טלוויזיה אמריקאית שמוקרנת החל מ-28 בפברואר 2015 בערוץ "הולמרק". עד כה שודרו 7 עונות, עשרה פרקים בכל עונה. הסדרה זכתה להצלחה מסחרית. בשנת 2017 היא הייתה במקום השני בהיקף הצפיות במשך מספר שבועות. בשנת 2018 היא זכתה בפרס של האגודה האמריקאית למלחינים, מחברים ומוציאים לאור. החל ממרץ 2021 חמש עונות הסדרה ניתנות לצפייה בנטפליקס. עונה ראשונה: סם רדפורד, רופא ובנו ניק, תלמיד בתיכון עברו לעיירה מידלטון וגרים בבית הסמוך ל"גריי האוס", אכסניה מפורסמת בעיר. שם גרה משפחת נייטינגייל, ובהם קאסי וגרייס. לאחר מותו של בעלה הקודם של קאסי (אירוע אשר קרה לפני הסדרה) בנה החורג מחליט להתגייס למשטרה היות שאביו היה השריף ומת בזמן פועלו כשוטר. במהלך העונה אורחים מגיעים לגריי האוס וקאסי עוזרת להם בדרכיה לפתור את הבעיות שלהם והם לומדים לקחים לחיים וגם בת דודה של קאסי, אביגיל מגיע לעיירה. בסוף העונה החנות "פעמון, ספר ונר" של קאסי עומדת להסגר היות שהאדם אשר קנה את הבניין בו החנות ממוקמת העלה את דמי השכירות, אך לבסוף הכול מסתדר החנות נשארת. עונה שנייה: העונה מתחילה בחג ליל כל הקדושים, יש אורח מסתורי בגריי האוס ואף אחד לא עוזר לקאסי להפוך את גריי האוס לבית רדוף לרוח המסורת אך לבסוף הכול מסתדר, כמו כל עונה באים ואורחים באים והולכים מגריי האוס. וחבר ישן של קאסי מגיע לעיירה, ולבסוף מציע לקאסי לצאת איתו למסע ארכאולוגי אך היא מסרבת. סם וקאסי מתחילים לצאת ובסוף העונה נערך פסטיבל האורות השנתי, שראשת העיר מפקידה את התכנון בידי אביגיל, אבל אביגייל מצליחה בעזרת הדרכים שלה לגרום למרטה לעשות את הכול ובכך לגרום למרטה יותר להעריך את עצמה. עונה שלישית: העונה השלישית מתחילה בכך שהכותבת המפורסמת של הספר "המכשפת" מגיע למידלטון ומחליטה לערוך את הכנס חשיפת הספר בגריי האוס, הספר מבוסס על סיפורי סבתא של הכותבת ועל העיירה בא היא גרה ובסוף כולם מגלים כי מידלטון זאת העייריה אשר סבתא של הסופרת סיפרה לה עליה. בעונה החמישית קאסי מתחתנת עם סם. במהלך הסדרה תושבים נוספים של העיירה נכנסים לעלילה. קאסי נייטינגייל (קטרין בייל) גרייס ראסל (ביילי מדיסון) סם רדפורד (ג'יימס דנטון) ניק רדפורד (ריס מת'יו בונד) אנתוני (שיין הארט; עונה 1) – החבר הטוב ביותר של גרייס אתר האינטרנט הרשמי של המכשפה הטובה (באנגלית) "המכשפה הטובה", במסד הנתונים הקולנועיים IMDb (באנגלית) "המכשפה הטובה", באתר נטפליקס "המכשפה הטובה", באתר AllMovie (באנגלית) "המכשפה הטובה", באתר Rotten Tomatoes (באנגלית) "המכשפה הטובה", באתר Metacritic (באנגלית) "המכשפה הטובה", במסד הנתונים הקולנועיים KinoPoisk (ברוסית) Hale, Mike (2017-06-15). "Have Your Grandparents Told You About 'Good Witch'?". The New York Times (באנגלית אמריקאית). נבדק ב-2021-09-17.
Don't Be Shy

"Don't Be Shy" (בעברית: "אל תתבייש") הוא שיר של הדי ג'יי ההולנדי טייסטו, שהוקלט על ידי הזמרת-יוצרת הקולומביאנית קרול ג'י. השיר יצא לאור ב-12 באוגוסט 2021, על ידי חברות התקליטים מיוזיקל פרידום ואטלנטיק רקורדס, כסינגל מתוך האלבום Drive. השיר הגיע למקום השישי במצעד שירי הדאנס/אלקטרוני. השיר נכתב על ידי טייס ורווסט, קרולינה חירלדו, טימו ברונילה, ג'ונאס דייוויד קרופר ויושי ברין והופק על ידי טייסטו וטימו ברונילה. ננסי גומז מ-EDM Tunes כתבה כי השיר "מגיע עם אווירה מרעננת ומשמחת שיכולה להביא את הטירוף שהוא כולל לרצפת הריקודים או לכל אירוע וירטואלי". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות. הווידאו קליפ הרשמי של השיר פורסם ב-12 באוגוסט 2021 בשידור חי ביום יציאתו כסינגל. את הקליפ ביים כריסטיאן ברסלואר, שביים את הקליפים של "The Business" (טייסטו),‏ "Industry Baby" (ליל נאז X וג'ק הארלו) ו-"Streets" (דוג'ה קאט). בקליפ, הקומיקאי בלייק ובר מגלם שרת במוזיאון, וקרול ג'י רוקד עם קבוצת רקדנים בסצנות שונות בתוכו. נכון ליולי 2021, מונה הצפיות של הקליפ עומד על למעלה מ-40 מיליון צפיות. מידע על הסינגל "Don't Be Shy" באתר מיוזיק בריינז מידע על היצירה "Don't Be Shy" באתר Discogs מילות השיר "Don't Be Shy" באתר Genius סרטון השיר "Don't Be Shy" באתר יוטיוב Tiësto & Karol G Deliver Intoxicating Summer Bop "Don't Be Shy" [WATCH], Your EDM, ‏2021-08-15 (באנגלית אמריקאית) טייס ורווסט, קרולינה חירלדו, טימו ברונילה, ג'ונאס דייוויד קרופר, יושי ברין About the Author / Ellie Mullins, Tiësto releases pop dance anthem ‘Don’t Be Shy’ with Karol G: Listen, We Rave You, ‏2021-08-12 (באנגלית אמריקאית) Tiësto Wants New Karol G Collaboration ‘Don’t Be Shy’ To Be a Post-Isolation Anthem, Billboard (באנגלית) Tiesto, Billboard Tiësto & KAROL G – Don't Be Shy, נבדק ב-2021-09-08 Nany GH, Tiësto & Karol G Release Surprising Collab 'Don't Be Shy', EDMTunes, ‏2021-08-18 (באנגלית אמריקאית) Don't Be Shy, נבדק ב-2021-09-08 Tiësto & Karol G - Don't Be Shy (Official Music Video), נבדק ב-2021-09-08 Tiësto, Karol G pair for what could be producer's next platinum hit, 'Don't Be Shy', Dancing Astronaut, ‏2021-08-19 (באנגלית אמריקאית) ARIA Accreditations Documents, Dropbox (באנגלית) Música, El portal de, DON'T BE SHY - TIËSTO / KAROL G | EPDM (באנגלית אמריקאית), נבדק ב-2021-10-31 Don't Be Shy - Single by Tiësto & KAROL G (באנגלית אמריקאית), נבדק ב-2021-09-08 Tiesto & Karol G — Don't Be Shy, נבדק ב-2021-10-31
Location

Location (בעברית: מָקוֹם או מִקוּם) הוא סינגל שהוקלט על ידי הזמרת-יוצרת הקולומביאנית קרול ג'י, ביחד עם הראפר והזמר הפורטוריקני אנואל AA והזמר הקולומביאני ג'יי באלווין, מתוך אלבום האולפן השלישי שלה, KG0516. השיר יצא לאור ב-12 בפברואר 2021, על ידי חברת התקליטים יוניברסל מיוזיק לטין אנטרטיינמנט, כסינגל הרביעי מתוך האלבום. השיר הגיע למקום השישי במצעד השירים הלטיניים. השיר נכתב על ידי אווי און דה דראמס, אנואל AA, קרול ג'י וג'יי באלווין והופק על ידי אווי און דה דראמס. "Location" יצא כמה חודשים לאחר ש-"Bichota" יצא, משום שהצלחתו הבינלאומית הובילה לכך שג'י חיכתה עם הוצאת סינגל חדש מתוך אלבומה השלישי, KG0516, שיצא לאור במרץ 2021. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-125 מיליון השמעות. הווידאו קליפ הרשמי של השיר יצא לאור ב-12 בפברואר, ביום צאתו כסינגל. הקליפ עוסק במירוץ מכוניות במדבר ובתחילתו ניתן לראות את קרול ג'י כשהיא נוהגת ברכב מהיר ומצדדיה נמצאים רקדני ליווי שונים. ישנן סצנות בהן ניתן לראות את האנשים המופיעים בקליפ לבושים כמו בוקרים. נכון לספטמבר 2021, מונה הצפיות של הקליפ עומד על למעלה מ-300 מיליון צפיות. סרטון השיר "Location" באתר יוטיוב אווי און דה דראמס, אנואל AA, קרול ג'י, ג'יי באלווין KAROL G, Anuel AA & J Balvin – LOCATION, נבדק ב-2021-09-08 Karol G, Billboard KG0516 - Karol G | Songs, Reviews, Credits | AllMusic (באנגלית), נבדק ב-2021-09-08 LOCATION - Single by KAROL G, Anuel AA & J Balvin (באנגלית אמריקאית), נבדק ב-2021-09-08 LOCATION, נבדק ב-2021-09-08 KAROL G, Anuel AA, J. Balvin - LOCATION (Official Video), נבדק ב-2021-09-08 Gold & Platinum, RIAA (באנגלית אמריקאית) AMPROFON, amprofon.com.mx El portal de Música, www.elportaldemusica.es
אוג בדלסן

אוג בדלסן (בדנית: Aage Bertelsen;‏ 28 בספטמבר 1873 – 9 בספטמבר 1945) היה צייר דני. הוא היה חבר במשלחת דנמרק לצפון מזרח גרינלנד. אוג בדלסן נולד בנאסטבד, שם אביו, הצייר רודולף בדלסן, היה מורה לאמנות בבית הספר Herlufsholm Bording. מגיל צעיר לימד אותו אביו לצייר וגם קיבל שעורי ציור מהצייר לארוטץ אנרסן רינג שהיה חבר קרוב של המשפחה. מאוחר יותר למד בבית הספר לאמנות של זאטמן בשנים 1892–1896. זאטמן ליווה אותו במסע לאיטליה בשנת 1897 ובשנים 1899–1900 ביקר בגרמניה ובצרפת. בדלסן הציג בתערוכת האביב של שרלוטנבורג בשנים 1899–1903, בתערוכת קלייס בשנת 1901 והיה חבר באגודת האמנים הדנים משנת 1904. בשנים 1906–1908 השתתף בדלסן במשלחת של דנמרק לצפון מזרח גרינלנד. בשנת 1908 הוצגה תערוכה עם יצירותיו ושל חבר משלחת נוסף אקטון פריס תחילה בקופנהגן ובהמשך בארהוס ואודנס. בשנת 1909 התערוכה עברה לברלין ולערים גרמניות אחרות וב־1910 הציגה אותה החברה הגאוגרפית המלכותית בלונדון. תערוכות מאוחרות יותר של יצירותיהם מהמשלחת כוללות תערוכה במוזיאון רודולף טגנר. תמצית מקיפה מיומניו של בדלסן התפרסמה בשנת 2013. בדנמרק התיישב בבירקרוד כצייר נוף. הוא היה מייסד משותף של אגודת אומנים מקומית בשנת 1924 והיה יו"ר הארגון עד מותו בשנת 1945. הוא קבור בבית הקברות בירקרוד. מדיה וקבצים בנושא אוג בדלסן בוויקישיתוף "Aage Bertelsen: Biografi", www.kulturarv.dk "Per Kirkeby, Aage Bertelsen og Achton Friis – En passion for Grønland, Tegners Museum 1. juni – 23. oktober 2011", www.kunstrunden.dk Aage Bertelsen – maler | lex.dk, Dansk Biografisk Leksikon (בדנית) Tragisk Danmark-Ekspedition var også en vild kærlighedshistorie viser nyt bogværk, Politiken, ‏10 במאי 2015 (ב־)
El Makinon

"El Makinon" (בעברית: "המכונה") הוא סינגל שהוקלט על ידי הזמרת-יוצרת הקולומביאנית קרול ג'י, ביחד עם הזמרת-יוצרת האמריקאית מריה אנג'ליק, מתוך אלבום האולפן השלישי של ג'י, KG0516. השיר יצא לאור ב-25 במרץ 2021, על ידי חברת התקליטים יוניברסל מיוזיק לטין אנטרטיינמנט, כסינגל החמישי מתוך האלבום. השיר הגיע למקום השישי במצעד השירים הלטיניים. השיר נכתב על ידי קרולינה חירלדו, מריה פרז, גבריאל מורה, פרדי מונטלבו וחוזה קרוז והופק על ידי סובלו NEO.‏ הצלחתו של "El Makinon" התבטאה באופן ניכר במצעדים הלטיניים, כאשר הגיע למקום השני במצעד הסינגלים הקולומביאני, התשיעי בארגנטינה הוט 100, והשישי במצעד הסינגלים הספרדי. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-225 מיליון השמעות. הווידאו קליפ הרשמי של השיר יצא לאור ב-26 במרץ, יום לאחר יצאתו כסינגל. בתחילת הקליפ, ניתן לראות את קרול ג'י לבדה, כשהיא נוהגת ברכב יוקרה. בהמשך, מצטרפת אליה מריה אנג'ליק והשתיים נוהגות יחדיו ברחבי העולם. לאורכו של הקליפ, ניתן לראות שלל רקדני ליווי אשר נמצאים מסביב לג'י ואנג'ליק. נכון לספטמבר 2021, מונה הצפיות של הקליפ עומד על למעלה מ-465 מיליון צפיות. מילות השיר "El Makinon" באתר Genius סרטון השיר "El Makinon" באתר יוטיוב קרולינה חירלדו, מריה פרז, גבריאל מורה, פרדי מונטלבו, חוזה קרוז KAROL G & Mariah Angeliq – EL MAKINON, נבדק ב-2021-09-08 Karol G, Billboard Top 100 Colombia – national-REPORT, web.archive.org, ‏2021-05-29 El portal de Música, www.elportaldemusica.es EL MAKINON, נבדק ב-2021-09-08 KAROL G, Mariah Angeliq - EL MAKINON (Official Video), נבדק ב-2021-09-08 AMPROFON, amprofon.com.mx